sinarproject/legisdata huggingface dataset:
Pertanyaan 95: HASIL KAJI SELIDIK PRESTASI KDEB
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN EDRY FAIZAL BIN EDDY YUSOF (N23 DUSUN TUA)
Jawapan oleh: Y.A.B. Dato' Menteri Besar

Y.B. TUAN EDRY FAIZAL BIN EDDY YUSOF

Telah dimaklumkan pada sidang lepas bahawa kerajaan akan melakukan kaji selidik terhadap prestasi KDEB, apakah hasil kaji selidik berkenaan?

Siapakah yang menjalankan kaji selidik berkenaan bagi pihak Kerajaan Negeri?

Y.A.B. Dato' Menteri Besar

(a) dan (b) dijawab bersekali :-

Kerajaan Negeri telah melantik Syarikat Merdeka Strategic Development Centre Sdn. Bhd. bagi menjalankan kaji selidik ke atas prestasi Syarikat KDEB Waste Management Sdn. Bhd. (KDEBWM) dalam Pengurusan Perkhidmatan Kutipan Sisa Pepejal dan Pembersihan Awam di Kawasan PBT Negeri Selangor pada 23 Januari 2020 dalam tempoh 18 minggu di mana aktiviti kutipan data bermula pada minggu kedua selepas lantikan. Oleh kerana pematuhan Perintah Kawalan Pergerakan (PKP) akibat pandemik Covid-19 sejak 18 Mac 2020, pihak Kerajaan Negeri telah bersetuju untuk melanjutkan tempoh kontrak sehingga 30 Jun 2020. Sehubungan dengan itu, hasil kaji selidik tersebut akan dibentangkan kepada Kerajaan Negeri dalam tempoh masa yang terdekat.